Saint-Maixant (Creuse)

Saint-Maixant estas franca komunumo lokita en la departemento Creuse kaj en la regiono Limoĝio. Ĝi havis 260 loĝantojn laŭ censo plenumita en 1999.


 Geografio 
Saint-Maixant etendiĝas sur 13,86 km², kaj havis 260 loĝantojn laŭ la lasta oficiala censo, tiel ke la loka loĝdenso estas nur 18 homoj po kvadrata kilometro. La vilaĝo situas en Creuse, kiu estas kampara, maldense loĝata franca departemento en la nordokcidenta parto de la Centra Masivo.

La regiono ĉefe konsistas el malaltaj montoj kaj altebenaĵoj : la plej alta punkto de Saint-Maixant situas je alteco de 628 metroj.

 Historio 
Antaŭ la franca revolucio de 1789 kaj la kreado de la departemento Creuse en 1790, Saint-Maixant apartenis al la franca graflando Marche. Ekde la fino de la 15-a jarcento ĝis proksimume la jaro 1900, tiu regiono estis fama fonto da migrantaj masonistoj, kiuj ĉiujare dum la plej varma periodo laboris en grandaj urbocentroj, precipe en Parizo.

Okaze de la municipa baloto de 2008 venkis en la vilaĝo S-ino Nicole Pallier, kiu do fariĝis la loka urbestro.

 Monumentoj 
Ekzistas kastelo de la 15-a jarcento, tipa de la militista arkitekturo de la graflando Marche. Ĝi estis renovigita por la unua fojo en 1860, kaj estas nun privata bieno.

 Lokaj famuloj 
 Philibert de La Roche-Aymon, markizo de Saint-Maixant (1613 - ĉ. 1652)

 Administrado 
Saint-Maixant apartenas al la kantono de Aubusson, kies ĉefurbo estas Aubusson. Tiu kantono mem estas parto de la arondismento de Aubusson, unu el la du arondismentoj de la departemento Creuse.

 Vidu ankaŭ 
 Komunumoj de Creuse
 Kantono de Aubusson

Kategorio:Komunumoj de Creuse